Na podlagi 138. člena Zakona o urejanju prostora (ZUreP-3, Uradni list RS, št. 199/21 in [18/23](http://www.uradni-list.si/1/objava.jsp?sop=2023-01-0348) – ZDU-1O) župan Mestne občine Kranj s tem

**JAVNIM NAZNANILOM**

**obvešča javnost o javni razgrnitvi**

**elaborata lokacijske preveritve** **z identifikacijsko številko 3624**

I.

Mestna občina Kranj naznanja javno razgrnitev elaborata lokacijske preveritve za enoto urejanja prostora KR PL 37, na zemljiščih s parc. št. 346/1, 346/10, 346/11, 346/14, 346/16, 346/19, 346/20, 346/8, 346/9, 347/6, 348/9, 504/2, vse k.o. 2123-Čirče.

V elaboratu je predlagana dopustitev individualnega odstopanja od prostorsko izvedbenih pogojev določenih v veljavnem izvedbenem prostorskem načrtu (Uradni list RS, št. 74/14, 9/16, 63/16, 20/17, 42/17, 1/18, 23/18, 41/18, 76/19, 69/20, 184/20, 10/21, 132/22 – IPN Kranj) za potrebe oblikovanja streh večstanovanjskih blokov, da bi se lahko namesto poševne izvedla ravna streha.

II.

Elaborat lokacijske preveritve bo **javno razgrnjen od 28. avgusta 2023 do 12. septembra 2023** v času uradnih ur, v prostorih Mestne občine Kranj, Urad za okolje in prostor (I. nadstropje), Slovenski trg 1, 4000 Kranj in na spletni strani občine [**http://www.kranj.si**](http://www.kranj.si)**.**

III.

V času javne razgrnitve ima javnost pravico podati pisne pripombe in predloge na elaborat lokacijske preveritve.

Pripombe in predlogi se lahko do vključno **12. septembra 2023** podajo pisno ali ustno na mestu javne razgrnitve kot zapis v knjigo pripomb in predlogov, lahko pa se pošljejo na naslov: Skupna občinska uprava občin Gorenjske, Skupna služba urejanja prostora, Slovenski trg 1, 4000 Kranj s pripisom »Pripombe na javno razgrnitev elaborata LP z ID št. 3624« oz. na elektronski naslov [**mok@kranj.si**](mailto:mok@kranj.si)**.**

IV.

To naznanilo se objavi na spletnih straneh Mestne občine Kranj, **prostor.kranj.si**

V.

Župan Mestne občine Kranj bo po končani javni razgrnitvi zavzel stališča do pripomb in predlogov javnosti. Stališča do pripomb in predlogov bodo objavljena na spletni strani **prostor.kranj.si**

Številka: 350-6/2023-7 (802112)

Datum: 22. 8. 2023

Matjaž Rakovec

|  |  |  |
| --- | --- | --- |
|  |  | Župan |